На основу члана 24. став 1. Закона о локалним изборима ( '' Службени гласник Републике Србије '' број : 129/07, 34/10- УС и 54/11 ) Оптшинска изборна комисија, на седници одржаној дана 08.04.2016. године, у 14:15 часова, донела је

Р Е Ш Е Њ Е о проглашењу Изборне листе

**Проглашава се** Изборна листа “Демократска странка Србије – Српски покрет Двери “ коју је поднела Коалиција: Демократска странка Србије – Српски покрет Двери, за избор одборника Скупштине општине Рача, са 17 кандидатa за одборнике Скупштине општине Рача, дана 08.04.2016. године у 14:15 часова, за изборе расписане за 24. април 2016. године.

О б р а з л о ж е њ е

Закључком о отклањању недостатака изборне листе ОИК општине Рача број 013-44/2016-I/04 од 07.04.2016. године, наложено је подносиоцу изборне листе „ Демократска странка Србије – Српски покрет Двери “, отклањање недостатака који су били сметња за проглашење изборне листе. Како је подносилац изборне листе благовремено поступио по закључку Општинске изборне комисије и отклонио недостатке, донето је Решење о проглашењу изборне листе.

Дана 07.04.2016. године у 18 часова и 10 минута Коалиција: Демократска странка Србије – Српски покрет Двери поднела је Општинској изборној комисији изборну листу „ Демократска странка Србије – Српски покрет Двери “ са 17 кандидатa за одборнике Скупштине општине Рача на изборима расписаним за 24.04.2016. године.

На поднетој изборној листи међу свака три кандидата по редоследу на листи је кандидат – припадник женског пола, као мање заступљеног пола. Уз поднету изборну листу предлагач је Општинској изборној комисији доставио непотпуну документацију. Закључком о отклањању недостатака изборне листе ОИК општине Рача број 013-44/2016-I/04 од 07.04.2016. године у другој тачки диспозитива напред помкенутог Закључка наложено је подносиоцу изборне да изврши одређене радње које су неопходне за проглашење Изборне листе у року од 48 часова од часа достављања Закључка. Подносилац је извршио све наложене радње и ОИК општине Рача балговремено поднео доказе о томе у писаном облику у виду пропратне документације и то на седници Комисије 08.04.2016.године у 14:08 часова. Комисија је извршила увид у напред наведену додатну документацију и једногласно донела одлуку да Изборна листа „ Демократска странка Србије – Српски покрет Двери “ испуњава све прописане услове за проглашење Изборне листе и исту прогласила истог дана у 14 часова и 15 минута.

На основу свега напред наведеног, а применом чл.24 ст.1 Закона о локалним изборима, Комисија је одлучила као у диспозитиву Решења.

Поука о правном леку: Против овог решења може се поднети приговор Општинској изборној комисији у року од 24 часа од дана доношења овог решења.

Број: 013-44/2016-I-04

Датум: 08.04.2016. године

ОПШТИНСКА ИЗБОРНА КОМИСИЈА ОПШТИНЕ РАЧА

 Председник

 Лугавац Немања